CELEX: 32018D0753
Language: bg
Date: 2018-05-22 00:00:00
Title: Решение (ЕС) 2018/753 на Комисията от 22 май 2018 година за потвърждаване на участието на Ирландия в Директива 2013/33/ЕС на Европейския парламент и на Съвета за определяне на стандарти относно приемането на кандидати за международна закрила

23.5.2018   
            
            
               BG
            
            
               Официален вестник на Европейския съюз
            
            
               L 126/8
            
         РЕШЕНИЕ (ЕС) 2018/753 НА КОМИСИЯТА
   от 22 май 2018 година
   за потвърждаване на участието на Ирландия в Директива 2013/33/ЕС на Европейския парламент и на Съвета за определяне на стандарти относно приемането на кандидати за международна закрила
   ЕВРОПЕЙСКАТА КОМИСИЯ,
   като взе предвид Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и по-специално член 4 от него,
   като взе предвид нотифицирането от страна на Ирландия на желанието ѝ да приеме и да се обвърже с Директива 2013/33/ЕС на Европейския парламент и на Съвета от 26 юни 2013 година за определяне на стандарти относно приемането на кандидати за международна закрила (1),
   като има предвид, че:
   
               (1)
            
            
               Директива 2013/33/ЕС беше приета на 26 юни 2013 г. До 20 юли 2015 г. държавите членки трябваше да въведат в сила законовите, подзаконовите и административните разпоредби, необходими за привеждане в съответствие с Директивата.
            
         
               (2)
            
            
               С писмо от 24 януари 2018 г. Ирландия е нотифицирала желанието си да приеме и да се обвърже с Директива 2013/33/ЕС.
            
         
               (3)
            
            
               На 20 февруари, 4 април и 9 април 2018 г. Ирландия представи на Комисията проект на законодателство, транспониращо Директива 2013/33/ЕС в националното право. Завършването на проекта на законодателен акт е в ход.
            
         
               (4)
            
            
               Тъй като условията за участие на Ирландия са изпълнени, участието на Ирландия в Директива 2013/33/ЕС следва да бъде потвърдено, в съответствие с процедурата, предвидена в член 331, параграф 1 от Договора за функционирането на Европейския съюз.
            
         
               (5)
            
            
               Необходими са преходни мерки, за да се позволи на Ирландия да приключи процедурата за въвеждане в сила на законовите, подзаконовите и административните разпоредби, необходими за привеждане в съответствие с Директива 2013/33/ЕС. Тъй като Ирландия вече е в напреднал етап от подготовката на проекта за мерки за транспониране на посочената директива в националното право с оглед на приемането ѝ, се счита за уместно да се изиска от Ирландия да приключи процедурата най-късно до 30 юни 2018 г.,
            
         ПРИЕ НАСТОЯЩОТО РЕШЕНИЕ:
   Член 1
   1.   Участието на Ирландия в Директива 2013/33/ЕС е потвърдено.
   2.   Директива 2013/33/ЕС се прилага по отношение на Ирландия в съответствие с настоящото решение от 24 май 2018 г.
   Член 2
   Ирландия въвежда в сила законовите, подзаконовите и административните разпоредби, необходими за привеждане в съответствие с Директива 2013/33/ЕС, не по-късно от 30 юни 2018 г. Ирландия незабавно съобщава на Комисията текста на тези разпоредби. Тези мерки съдържат позоваване на Директива 2013/33/ЕС или такова позоваване се извършва при официалното им публикуване. Условията и редът на позоваване се определят от Ирландия.
   Член 3
   Настоящото решение влиза в сила на 24 май 2018 г.
   
      Съставено в Брюксел на 22 май 2018 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 180, 29.6.2013 г., стр. 96.